Komission kertomus Euroopan Parlamentille ja Neuvostolle Euroopan globalisaatiorahaston toiminnasta vuonna 2008 /* KOM/2009/0394 lopull. */





FI Bryssel 28.7.2009 KOM(2009) 394 lopullinen KOMISSION KERTOMUS EUROOPAN PARLAMENTILLE JA NEUVOSTOLLE Euroopan globalisaatiorahaston toiminnasta vuonna 2008 1. Johdanto Euroopan globalisaatiorahasto (EGR) perustettiin asetuksella (EY) N:o 1927/2006 [1] (jäljempänä "globalisaatiorahastoasetus" [2]), jotta yhteisö voi osoittaa solidaarisuutta ja antaa tukea maailmankaupan rakenteellisten muutosten vuoksi työttömiksi jääneille työntekijöille. Tarkoituksena on sovittaa yhteen kaupan avoimuuteen liittyvät yleiset kasvua ja työllisyyttä edistävät pitkän aikavälin edut ja ne lyhyen aikavälin haitalliset vaikutukset, joita globalisaatiolla voi olla erityisesti heikoimmassa asemassa olevien ja heikoimmin koulutettujen työntekijöiden työllisyyteen. Globalisaatiorahastoasetuksen 16 artiklassa säädetään, että komissio esittää ennen jokaisen vuoden heinäkuun 1 päivää Euroopan parlamentille ja neuvostolle tämän asetuksen mukaisista toimista edellisenä vuonna kertomuksen, jossa tarkastellaan sekä toimien määrää että niiden laatua. Kertomuksessa käsitellään pääasiassa EGR:n avulla saatuja tuloksia, ja siinä on oltava tiedot esitetyistä hakemuksista, tehdyistä päätöksistä, rahoitetuista toimista, mukaan lukien niiden täydentävyys rakennerahastoista, erityisesti Euroopan sosiaalirahastosta, rahoitettujen toimien kanssa, ja myönnetyn rahoitustuen tilien päättämisestä. Siinä on oltava tiedot myös niistä hakemuksista, jotka on hylätty riittämättömien määrärahojen vuoksi tai siksi, että ne eivät ole olleet tukikelpoisia. 2. Yleiskatsaus globalisaatiorahaston toimintaan vuonna 2008 Vuonna 2008 komissio vastaanotti viisi EGR-tukihakemusta. Nämä kolmen jäsenvaltion toimittamat hakemukset liittyivät 6 587 vähennettyyn työpaikkaan, ja niissä pyydettiin yhteensä 20 626 022:ta euroa. Kun hakemusten tukikelpoisuus oli perusteellisesti tutkittu, komissio toimitti kolme näistä hakemuksista budjettivallan käyttäjälle 31. joulukuuta 2008 mennessä ja jatkoi kahden jäljelle jääneen hakemuksen arviointia. Yhteensä 49 035 729 euroa (9,8 prosenttia EGR:n vuosittain käytettävissä olevasta määrästä) myönnettiin vuonna 2008 kahdeksaan EGR:n tukeen, joista viisi myönnettiin vuonna 2007 vastaanotettujen hakemusten perusteella ja kolme vuonna 2008 vastaanotettujen hakemusten perusteella. Näillä varoilla yhteisrahoitettiin aktiivisia työmarkkinatoimenpiteitä (enimmäkseen työnhakuavustuksia, koulutusta ja työllisyyskannustimia), jotka kohdistuivat 9 941:een työttömäksi jääneeseen työntekijään viidessä jäsenvaltiossa. Komissiolle toimitettiin EGR:n tukien täytäntöönpanoa koskevia kertomuksia ensimmäisen kerran vuonna 2008. Kertomuksista kävi ilmi, että EGR oli vaikuttanut suoraan 2 158:n auto- ja matkapuhelinalalla vähennetyn työntekijän integroitumiseen uudelleen työelämään. Loppukertomuksista voitiin myös päätellä, että EGR:n tuet auttoivat kyseisiä jäsenvaltioita parantamaan työttömäksi jääneitä työntekijöitä hyödyttävää toimenpidepakettia erityisesti innovatiivisten sosiaalisten toimenpiteiden avulla ja pidentämällä tuen kestoa, mikä ei olisi ollut mahdollista ilman EGR:n tukea. 3. Globalisaatiorahaston toiminnasta vuonna 2007 annetun vuosikertomuksen jatkotoimet Globalisaatiorahastoasetuksen 20 artiklassa säädetään mahdollisuudesta tarkastella asetusta uudelleen globalisaatiorahaston toimintaa koskevan ensimmäisen vuosikertomuksen perusteella "sen varmistamiseksi, että EGR:n solidaarisuustavoitteet täyttyvät". Tämän vuoksi komissio totesi globalisaatiorahastoa koskevassa ensimmäisessä vuosikertomuksessa, joka hyväksyttiin kiinteänä osana uudistettua sosiaalista toimintaohjelmaa [3] 2. heinäkuuta 2008 [4], että se tutkisi mahdollisuuksia parantaa rahaston vaikutuksia ja yksinkertaistaa siihen liittyviä menettelyjä. Kertomuksessa esitettiin pääpiirteittäin useita kysymyksiä, joiden tarkastelun pohjalta voitaisiin tehdä ehdotuksia globalisaatiorahastoasetuksen muuttamiseksi ennen seuraavaa vuosikertomusta. Komissio esitti useita syitä siihen, miksi rahaston ensimmäisen toimintavuoden aikana sille oli toimitettu vain muutama EGR-tukihakemus. Niitä olivat epävarmuus tukikelpoisuudesta, vähennettävien työntekijöiden korkea kynnysmäärä sekä EGR:n rahoittamien toimien lyhyt toteutusaika. Tämän vuoksi komissio analysoi tarkemmin EGR:n tärkeimpien sidosryhmien (jäsenvaltioiden edustajat sekä työmarkkinaosapuolten järjestöjen edustajat jäsenvaltioissa ja Euroopan unionissa) odotuksia ja tarpeita kyselylomakkeen ja Brysselissä 4. syyskuuta 2008 pidetyn konferenssin avulla. Kuulemisesta kävi ilmi, että useimmat sidosryhmät kannattivat uudistettua EGR:a, jonka soveltamisalaa laajennettaisiin niin, että siitä voitaisiin tukea alle 1000:ta työntekijää koskevissa joukkoirtisanomisissa työttömäksi jääneitä työntekijöitä, ja jonka tuen käyttöaika olisi pitempi. Useimmat jäsenvaltiot ottivat esiin myös yhteisrahoituksen osuuden (50 prosenttia), jota pidettiin riittämättömänä niiden jäsenvaltioiden osalta, jotka jo nyt kärsivät heikkenevästä taloudellisesta tilanteesta. Euroopan talouden elvytyssuunnitelmassa [5], joka julkaistiin 26. marraskuuta 2008, komissio totesi jälleen aikovansa tarkistaa Euroopan globalisaatiorahaston sääntöjä, jotta Euroopan unioni voisi auttaa niitä työntekijöitä, joita kriisi koskettaa, ja edistää heidän työllistymismahdollisuuksiaan pitkällä aikavälillä. Lieventääkseen talouskriisin sosiaalisia vaikutuksia komissio hyväksyi 16. joulukuuta 2008 ehdotuksen globalisaatiorahastoasetuksen muuttamiseksi [6]. Ehdotukseen sisältyvät seuraavat tärkeät säännökset: · vähennettävien työntekijöiden kynnysmäärä lasketaan 1 000 työntekijästä 500 työntekijään · käyttöaikaa pidennetään 12 kuukaudesta 24 kuukauteen · yhteisrahoituksen osuutta lisätään 50 prosentista 75 prosenttiin [7] · sovelletaan tilapäistä poikkeusta, jonka avulla maailmanlaajuisen finanssi- ja talouskriisin seurauksena vähennetyiksi tulleet työntekijät ovat oikeutettuja tukeen sillä edellytyksellä, että tämän kriteerin perusteella laaditut hakemukset toimitetaan komissiolle ennen vuoden 2010 loppua. 4. Analyysi globalisaatiorahaston toiminnasta vuonna 2008 4.1. Vuonna 2008 vastaanotetut hakemukset Komissio vastaanotti vuonna 2008 viisi EGR-tukihakemusta, joiden joukossa oli yksi vuonna 2007 pois vedetty ja vuoden 2008 alussa uudelleen toimitettu hakemus. Budjettivallan käyttäjä hyväksyi kolme näistä hakemuksista vuonna 2008, ja komission yksiköt jatkoivat kahden jäljellä olevan hakemuksen arvioimista vielä vuoden lopussa. Taulukko 1 – Vuonna 2008 vastaanotetut hakemukset Hakemus(viite) | Hakemuksen päivämäärä | Toiminta-kriteeri | Haettu EGR:n tuki (euroa) | Työttömäksi jääneet työntekijät | Tuen kohteena olevat työntekijät | Toscana (IT)(EGF/2008/01) | 12.2.2008 | b | 3 854 200 | 1 558 | 1 558 | DELPHI (ES)(EGF/2008/02) | 6.2.2008 | a | 10 471 778 | 1 589 | 1 589 | Alytaus Tekstilė (LT)(EGF/2008/03) | 8.5.2008 | a | 298 994 | 1 089 | 600 | Castilla y León y Aragón (ES)(EGF/2008/04) [8] | 29.12.2008 | b | 2 694 300 | 1 082 | 588 | Cataluña (ES)(EGF/2008/05) | 29.12.2008 | b | 3 306 750 | 1 269 | 1 100 | Yhteensä | 20 626 022 | 6 587 | 5 435 | Vuonna 2008 ei hylätty yhtään hakemusta sen vuoksi, että ne eivät olleet tukikelpoisia tai että määrärahoja ei ollut riittävästi. 4.1.1. Vuonna 2008 vastaanotetut hakemukset jäsenvaltioittain Vuonna 2008 EGR:n tukea haki kolme jäsenvaltiota: Espanja (kolme hakemusta), Italia (yksi hakemus) ja Liettua (yksi hakemus). 4.1.2. Vuonna 2008 vastaanotetut hakemukset pyydetyn tuen määrän mukaan EGR:n tukea hakevien jäsenvaltioiden on suunniteltava koordinoitu toimenpidepaketti, joka soveltuu parhaiten tuen kohteena olevien työntekijöiden profiiliin, ja päätettävä EGR:sta haettavan tuen määrä. Globalisaatiorahastoasetuksessa ei suositeta eikä rajoiteta haettavan tuen kokonaismäärää, mutta komission yksiköiden suorittamassa hakemusten arvioinnissa voi herätä kysymyksiä, joiden vuoksi jäsenvaltion on tarkistettava ehdotettua yksilöllisten palvelujen pakettia, mikä puolestaan voi vaikuttaa haettavan tuen määrään. Vuonna 2008 EGR:sta haettujen tukien määrä vaihteli Liettuan hakemuksen (EGF/2008/03) 298 994 eurosta Espanjan DELPHI-tapausta koskevan hakemuksen (EGF/2008/02) 10 471 778 euroon. 4.1.3. Vuonna 2008 vastaanotetut hakemukset tuen kohteena olevien työntekijöiden määrän mukaan Vuonna 2008 suoraan EGR:sta rahoitettavien toimenpiteiden kohteena olevien työttömäksi jääneiden työntekijöiden määrä oli 5 435. Vähimmillään tuki kohdistui 588 työntekijään Espanjan laatimassa hakemuksessa, joka koski entisiä autoteollisuuden työntekijöitä Castilla y Leónissa ja Aragónissa (EGF/2008/04). Enimmillään se kohdistui 1 589 työntekijään Espanjan DELPHI-yhtiötä (EGF/2008/02) koskevassa hakemuksessa. Kolme vuonna 2008 toimitetusta viidestä hakemuksesta koski yli 1 000:ta työttömäksi jäänyttä työntekijää, kun taas kahdessa tukihakemuksessa kysymys oli huomattavasti pienemmästä työntekijämäärästä (600 työntekijästä hakemuksessa EGF/2008/03 ja 588 työntekijästä hakemuksessa EGF/2008/04). Erot EGR:n tuen kohteena olevien työntekijöiden määrässä voivat joissakin tapauksissa johtua siitä, että hakemuksen esittänyt jäsenvaltio on päättänyt tukea joko kaikkia irtisanottuja työntekijöitä tai keskittyä vain muutamiin heistä, erityisesti niihin, joilla on erityisen suuria vaikeuksia pysyä työelämässä. 4.1.4. Vuonna 2008 vastaanotetut hakemukset haetun työntekijäkohtaisen tuen määrän mukaan Hakemuksen tehnyt jäsenvaltio voi itse päättää globalisaatiorahastoasetuksen mukaisesti niistä yksilöllisistä palveluista, joita se aikoo tarjota työttömäksi jääneille työntekijöille. Haettavan tuen työntekijäkohtainen määrä voi sen vuoksi vaihdella esimerkiksi työntekijöiden vähentämistä koskevan tapahtuman vakavuuden, työmarkkinatilanteen, tuen kohteena olevien työntekijöiden yksilöllisten olosuhteiden ja jäsenvaltion jo toteuttamien toimien mukaan. Käytännössä vuonna 2008 työntekijäkohtaiset määrät vaihtelivat Liettuan hakemuksessa (EGF/2008/04) ehdotetusta hieman alle 500 eurosta Espanjan DELPHI-yhtiötä koskevassa hakemuksessa (EGF/2008/02) ehdotettuun yli 6 500 euroon. 4.1.5. Vuonna 2008 vastaanotetut hakemukset toimintakriteerin mukaan Kaksi vuonna 2008 toimitetuista hakemuksista perustui globalisaatiorahastoasetuksen 2 artiklan a kohtaan, jossa viitataan työntekijöiden vähentämiseen yrityksen ja sen toimittajien tai jatkojalostajien palveluksesta. Loput kolme vuonna 2008 toimitettua hakemusta perustuivat 2 artiklan b kohtaan, jossa tuet suunnataan työntekijöille, jotka on vähennetty NACE 2 -alan yrityksistä jollakin NUTS II -tason alueella tai kahdella vierekkäisellä alueella. 4.2. Vuonna 2008 myönnetyt tuet Budjettivallan käyttäjä teki vuonna 2008 kahdeksan EGR:n tuen myöntämistä koskevaa päätöstä: viisi päätöstä koski vuonna 2007 toimitettuja hakemuksia, joita ei ollut hyväksytty vielä vuoden lopussa, ja kolme päätöstä koski vuonna 2008 vastaanotettuja ja arvioituja hakemuksia. Budjettivallan käyttäjä ei hylännyt yhtään komission sille toimittamaa EGR:n tukea koskevaa ehdotusta, eikä se myöskään muuttanut ehdotuksia. Taulukko 2 – Rahoituspäätösten mukaisesti myönnetyt tuet vuonna 2008 Hakemus(Viite) | Hakemuksen päivämäärä | Toiminta-kriteeri | Budjettivallan käyttäjän päätös(päivämäärä) | Komission rahoitus-päätös(päivämäärä) | Myönnetty EGR:n tuki(euroa) | Sardegna (IT)(EGF/2007/05) | 9.8.2007 | b | 2008/916/EY(19.11.2008) | C (2008) 8074(8.12.2008) | 10 971 000 | Piemonte (IT)(EGF/2007/06) | 10.8.2007 | b | 2008/916/EY(19.11.2008) | C (2008) 8070(8.12.2008) | 7 798 750 | Lombardia (IT)(EGF/2007/07) | 17.8.2007 | b | 2008/916/EY(19.11.2008) | C (2008) 8071(8.12.2008) | 12 534 125 | Textiles (MT)(EGF/2007/08) | 12.9.2007 | c | 2008/370/EY(10.4.2008) | C (2008) 2176(22.5.2008) | 681 207 | Lisboa-Alentejo (PT)(EGF/2007/10) | 9.10.2007 | b | 2008/370/EY(10.4.2008) | C (2008) 7278(21.11.2008) | 2 425 675 | Vuonna 2007 vastaanotetut hakemukset | 34 410 757 | Toscana (IT)(EGF/2008/01) | 12.2.2008 | b | 2008/916/EY(19.11.2008) | C (2008) 8073(8.12.2008) | 3 854 200 | DELPHI (ES)(EGF/2008/02) | 6.2.2008 | a | 2008/818/EY(22.10.2008) | C (2008) 7292(24.11.2008) | 10 471 778 | Alytaus Tekstilė (LT)(EGF/2008/03) | 8.5.2008 | a | 2008/818/EY(22.10.2008) | C (2008) 7278(21.11.2008) | 298 994 | Vuonna 2008 vastaanotetut hakemukset | 14 624 972 | Yhteensä | 49 035 729 | Taulukko 3 – Vuonna 2008 myönnetyt tuet autettavien työntekijöiden mukaan Hakemus(Viite) | Toimiala | Työttömäksi jääneet työntekijät | Tuen kohteena olevat työntekijät | Myönnetty EGR:n tuki (euroa) | Tuen määrä työntekijää kohti keskim. (euroa) | Sardegna (IT)(EGF/2007/05) | Tekstiiliala | 1 044 | 1 044 | 10 971 000 | 10 509 | Piemonte (IT)(EGF/2007/06) | Tekstiiliala | 1 537 | 1 537 | 7 798 750 | 5 074 | Lombardia (IT)(EGF/2007/07) | Tekstiiliala | 1 816 | 1 816 | 12 534 125 | 6 902 | Textiles (MT)(EGF/2007/08) | Tekstiiliala | 675 | 675 | 681 207 | 1 009 | Lisboa-Alentejo (PT)(EGF/2007/10) | Autoteollisuus | 1 549 | 1 122 | 2 425 675 | 2 162 | Vuonna 2007 vastaanotetut hakemukset | 6 621 | 6 194 | 34 410 757 | 5 555 | Toscana (IT)(EGF/2008/01) | Tekstiiliala | 1 558 | 1 558 | 3 854 200 | 2 474 | DELPHI (ES)(EGF/2008/02) | Autoteollisuus | 1 589 | 1 589 | 10 471 778 | 6 590 | Alytaus Tekstilė (LT)(EGF/2008/03) | Tekstiiliala | 1 089 | 600 | 298 994 | 498 | Vuonna 2008 vastaanotetut hakemukset | 4 236 | 3 747 | 14 624 972 | 3 903 | Yhteensä | 10 857 | 9 941 | 49 035 729 | 4 933 | 4.2.1. Rahoitetut toimenpiteet Asetuksen (EY) N:o 1927/2006 3 artiklassa säädetään, että EGR:sta voidaan myöntää rahoitustukea vain aktiivisiin työmarkkinatoimenpiteisiin, joiden tarkoituksena on integroida työttömiksi jääneet työntekijät uudelleen työmarkkinoille. Lisäksi artiklassa säädetään, että EGR:sta voidaan rahoittaa jäsenvaltioiden toteuttamia rahaston täytäntöönpanon valmisteluun, hallinnointiin, tiedotukseen ja mainontaan sekä valvontaan liittyviä teknisen avun toimia. Seuraavassa taulukossa eritellään EGR:sta vuonna 2008 myönnettyä kahdeksaa tukea koskevien toimenpide-ehdotusten ja niihin liittyvän teknisen avun arvioidut kustannukset: Taulukko 4 – Vuonna 2008 rahoitetut toimenpiteet Eurostatin luokituksen mukaisesti [9] Työmarkkinatoimenpiteet Eurostatin luokituksen mukaan | EGR:n tuki (euroa) | Osuus kokonais-määrästä(%) | Työvoimapoliittiset palvelut | 30 537 989 | 62,28 % | 1 | Asiakaspalvelut (mm. työnhakuneuvonta, ammatinvalinnanohjaus, pätevyyden vahvistaminen) | 4 519 185 | 9,22 % | | Työnhakuavustukset | 26 018 804 | 53,06 % | Työvoimapoliittiset toimenpiteet | 16 718 820 | 34,09 % | 2 | Koulutus | 7 899 843 | 16,11 % | | Koulutusavustukset | 3 033 250 | 6,19 % | 3 | Työkierto ja työn jakaminen | – | – | 4 | Työllisyyskannustimet | 4 709 608 | 9,60 % | 4.1 | Työllistämiskannustimet | 2 666 896 | 5,44 % | 4.2 | Työpaikkojen säilyttämisen kannustimet | 2 042 712 | 4,17 % | 5 | Tuettu työllistyminen ja kuntoutus | – | – | 6 | Suora työpaikkojen luominen | – | – | 7 | Yrityksen perustamisen kannustimet | 1 076 119 | 2,19 % | Tekninen apu (asetuksen (EY) N:o 1927/2006 3 artikla) | 1 778 920 | 3,63 % | Yhteensä | 49 035 729 | 100 % | 4.2.2. Globalisaatiorahaston tukea saavien työntekijöiden profiili Vuonna 2008 myönnetyt tuet kohdistuivat yhteensä 9 941:een työttömäksi jääneeseen työntekijään viidessä jäsenvaltiossa (ks. Liite – EGR:n tukea saavien työntekijöiden profiili vuonna 2008). 4.2.3. Täydentävyys muiden rakennerahastoista, erityisesti Euroopan sosiaalirahastosta, rahoitettavien toimien kanssa Euroopan globalisaatiorahasto ja Euroopan sosiaalirahasto (ESR) ovat tärkeitä välineitä, joilla EU pyrkii aktiivisten työmarkkinatoimenpiteiden avulla lisäämään työllistettävyyttä ja varmistamaan, että työntekijät integroituvat nopeasti uudelleen työelämään. Rahastojen täydentävyys perustuu siihen, että niillä voidaan antaa näihin ongelmiin kestoltaan erilaista tukea: kun EGR antaa räätälöityä tukea tietyissä yhteisön laajuisissa joukkoirtisanomisissa vähennetyille työntekijöille, ESR tukee strategisia pitkän aikavälin tavoitteita (esim. inhimillisen pääoman lisäämistä, muutoksen hallintaa) monivuotisten ohjelmien avulla. Viimeaikaisen talouskriisin yhteiskunnallisten vaikutusten vuoksi komissio ehdotti Euroopan talouden elvytyssuunnitelmassa kummankin rahaston tarkistamista niin, että ne voisivat toimia kriisin aikana joustavammin. Hyvä esimerkki onnistuneesta EGR:n ja ESR:n täydentävyydestä on BenQ:n tapaus (EGF/2007/03), johon myönnettiin rahoitustukea vuonna 2007. Tässä tapauksessa tukea annettiin työttömäksi jääneille työntekijöille, jotka halusivat liittyä "väliaikaiseen yritykseen" (Transfergesellschaft), jossa ESR:n ohjelmiin [10] sisältyviä toimia voitiin soveltaa myös BenQ:n irtisanomiin työntekijöihin. Osa työntekijöistä sai aluksi ESR:n rahoittamaa lyhytaikaista koulutusta eurooppalaisen tietokoneajokortin hankkimiseksi, ja tämän jälkeen EGR:n yhteisrahoittaman 5 kuukautta kestäneen koulutuksen päätteeksi he saivat "johdon avustajan" pätevyyden. 4.2.4. Saavutetut tulokset EGR:n avulla saavutettuja tuloksia koskevat tiedot saadaan pääasiallisesti loppukertomuksesta, joka jäsenvaltion on globalisaatiorahastoasetuksen 15 artiklan nojalla esitettävä viimeistään kuusi kuukautta EGR:n käyttöajan päättymisen jälkeen. Vuonna 2008 komissiolle toimitettiin kolme loppukertomusta, jotka liittyivät seuraaviin hakemuksiin: PSA (Ranska), Renault (Ranska) ja BenQ (Saksa). Loppukertomuksissa korostettiin EGR:sta saatua lisähyötyä, sillä rahaston avulla kumpikin jäsenvaltio pystyi soveltamaan onnistuneesti uusia lähestymistapoja (esim. vertaisryhmien sisäistä vuorovaikutusta, opastuksen ja neuvonnan lisäämistä), jotka oli suunniteltu erityisesti yli 45-vuotiaille matalan taitotason työntekijöille. Lisäksi BenQ:n tapauksessa EGR:n avulla joitakin koulutus- ja neuvontatoimenpiteitä voitiin toteuttaa tavanomaista pidempään, mikä täydensi ja tehosti työntekijöiden avustamista. PSA (EGF/2007/01) Ensimmäisessä, 9. maaliskuuta 2007 EGR:lle osoitetussa hakemuksessa Ranska haki tukea ranskalaisen autonvalmistajan PSA:n toimittajien palveluksesta työttömäksi jääneille 267 työntekijälle. Loppukertomuksen mukaan 256 näistä työntekijöistä hyötyi EGR:n rahoittamista toimenpiteistä. EGR:n tuen käyttöajan päätyttyä 106 tukea saanutta työntekijää (41 prosenttia) oli vielä työttömänä, kun taas 150 työntekijää (59 prosenttia) oli löytänyt kestävän työpaikan seuraavasti: · 76:lla oli toistaiseksi voimassa oleva työsopimus · 20 oli perustanut oman yrityksen · 54:llä oli määräaikainen tai väliaikainen työsopimus, jonka kesto oli yli kuusi kuukautta. Renault (EGF/2007/02) Toisessa, 23. maaliskuuta 2007 vastaanotetussa EGR-tukihakemuksessa Ranska haki tukea Renaultin toimittajien palveluksesta työttömäksi jääneille 628 työntekijälle. Loppukertomuksen mukaan 366 näistä työntekijöistä oli hyötynyt EGR:n rahoittamista toimenpiteistä, kun taas 262 oli katsonut löytävänsä työpaikan ilman lisätoimia tai oli jo löytänyt työpaikan ennen yhteisrahoitettujen toimenpiteiden aloittamista. EGR:n tuen käyttöajan päätyttyä 133 tuen kohteena olleista työntekijöistä (36 prosenttia) oli joko työttömänä tai työssä tai koulutusohjelmassa, jonka kesto oli alle kuusi kuukautta. Lisäksi 105 kyseisistä työntekijöistä (29 prosenttia) osallistui koulutusohjelmiin, joiden kesto oli vähintään kuusi kuukautta, kun taas 129 heistä (35 prosenttia) oli löytänyt kestävän työpaikan seuraavasti: · 77:llä oli toistaiseksi voimassa oleva työsopimus · 10 oli perustanut oman yrityksen · 42:lla oli määräaikainen tai väliaikainen työsopimus, jonka kesto oli yli kuusi kuukautta. BenQ (EGF/2007/03) Saksa oli toimittanut 27. kesäkuuta 2007 EGR-tukihakemuksen, jonka kohteena oli alun perin 2 400 työntekijää, jotka olivat jääneet työttömäksi matkapuhelinvalmistaja BenQ:n palveluksesta. Täytäntöönpanoa koskevan kertomuksen mukaan niistä 2 528 vähennetystä työntekijästä, jotka olivat osallistuneet 1. tammikuuta 2007 perustetun "väliaikaisen yrityksen" (Transfergesellschaft) toimintaan hyötyäkseen aktiivisista työmarkkinatoimenpiteistä, 561 (22 prosenttia) oli EGR:n tuen käyttöajan päättyessä edelleen työttömänä ja 88 ei ollut enää työmarkkinoiden käytettävissä (pitkäaikaisen koulutuksen, sairauden tai eläkkeelle jäämisen vuoksi), kun taas 1 879 (74 prosenttia) oli löytänyt kestävän työpaikan, ja näistä 77 oli perustanut oman yrityksen. Taulukko 5 – Vuonna 2008 toimitetuissa loppukertomuksissa ilmoitetut tulokset | EGF/2007/01 | EGF/2007/02 | EGF/2007/03 | Yhteensä | | PSA (Ranska) | Renault (Ranska) | BenQ (Saksa) | | Työntekijät, jotka olivat alun perin tuen kohteena | 267 | 628 | 2 400 | 3 295 | Työntekijät, jotka eivät tarvinneet EGR:n apua | 9 | 262 | – | 271 | Autettujen työntekijöiden määrä | 256 | 366 | 2 528 | 3 150 | Heistä sai: | | | | | koulutusta / uudelleenkoulutusta | 198 (77 %) | 198 (54 %) | 256 (10 %) | 652 (21 %) | työnhaku-/koulutusavustusta | 256 (100 %) | – | 2 528 (100 %) | 2 784 (88 %) | työnhakuneuvontaa | – | 366 (100 %) | 2 055 (81 %) | 2421 (77 %) | yrityksen perustamisen kannustimia | – | – | 99 (4 %) | 99 (3 %) | työllisyyskannustimia | 150 (59 %) | 38 (10 %) | 408 (16 %) | 596 (19 %) | EGR:n tuen jälkeen uudelleen työelämään integroituneet työntekijät | 150 (59 %) | 129 (35 %) | 1 879 (74 %) | 2 158 (69 %) | 4.2.5. Komission toteuttamat teknisen avun toimet Tiedottaminen ja julkisuus Globalisaatiorahastoasetuksen 9 artiklan mukaan komission on "luotava kaikilla yhteisön kielillä saatavilla oleva Internet-sivusto, jossa annetaan tietoa EGR:stä ja ohjeita hakemusten jättämiseen sekä ajantasaista tietoa hyväksytyistä ja hylätyistä hakemuksista korostaen budjettivallan käyttäjän roolia". Internet-sivusto Vuonna 2008 EGR:n verkkosivustolla (http://ec.europa.eu/egf) oli 36 937 kävijää, jotka olivat selanneet 81 206:ta sivua. Suosituimpia sivuja vuonna 2008 olivat EGR:n pääsivu sekä sivut, joilla esitetään yleiskuvaus vastaanotetuista hakemuksista ja keskeisiä EGR:oon liittyviä asiakirjoja koskevat sivut. Komission vuonna 2007 laatima globalisaatiorahastoa koskeva esite ladattiin vuonna 2008 lähes 2 800 kertaa. Globalisaatiorahastoasetuksen 9 artiklan mukaisesti komission yksiköt ovat kääntäneet EGR:n verkkosivuston kaikille 23:lle yhteisön kielelle. Eurobarometri Eurobarometri 70 -kysely toteutettiin 6. lokakuuta ja 6. marraskuuta 2008 välisenä aikana. Kysymykseen "Oletteko koskaan kuullut tai lukenut Euroopan globalisaatiorahastosta, joka on globalisaation uhreja auttava rahasto?", ihmisiä pyydettiin vastaamaan seuraavasti: – "Olette kuullut siitä ja olette perehtynyt siihen hyvin" tai – "Olette kuullut siitä, mutta ette ole kovin perehtynyt siihen" tai – "Ette ole koskaan kuullut tai lukenut siitä". Tulokset – joita ei ollut tätä kertomusta laadittaessa vielä julkaistu – osoittavat, että EU-27:ssä 22 prosenttia ihmisistä oli kuullut EGR:sta, mutta vain 3 prosenttia oli perehtynyt siihen hyvin, kun taas 71 prosenttia ei ollut koskaan kuullut EGR:sta. Tapaamiset kansallisten viranomaisten ja työmarkkinaosapuolten kanssa Jäsenvaltioiden edustajista muodostuvan Euroopan globalisaatiorahaston yhteyshenkilöiden asiantuntijaryhmän (rekisteröintikoodi E02100) kolmas tapaaminen pidettiin 6. maaliskuuta 2008. Komission yksiköt kutsuivat EGR:n sidosryhmät Brysselissä 4. syyskuuta 2008 pidettyyn konferenssiin valmistellakseen globalisaatiorahastoasetuksen muuttamista. Tapahtuman tarkoituksena oli tavata jäsenvaltioiden ja työmarkkinaosapuolten edustajia ja keskustella heinäkuussa 2008 lähetettyyn kyselylomakkeeseen annetuista vastauksista sekä EGR:n vuosikertomuksessa 2007 todetuista keskeisistä kysymyksistä (ks. edellä 3 kohta). 4.2.6. Selvitys varainkäytöstä Tukena myönnetyt varat Toimielinten sopimuksessa, joka tehtiin 17. toukokuuta 2006, EGR:n varojen vuosittainen enimmäismäärä on 500 miljoonaa euroa, joka voidaan ottaa edellisen vuoden kokonaismenojen enimmäismäärään nähden jäljellä olevasta liikkumavarasta ja/tai kahden edellisen vuoden aikana peruutetuista maksusitoumusmäärärahoista. Lisäksi globalisaatiorahastoasetuksen 12 artiklassa säädetään, että kunkin vuoden syyskuun 1 päivänä vähintään yhden neljänneksen EGR:n vuotuisesta enimmäismäärästä on oltava käytettävissä, jotta voidaan kattaa ilmenevät tarpeet vuoden loppuun saakka. Vuonna 2008 budjettivallan käyttäjä päätti myöntää EGR:n tukea kahdeksan hakemuksen perusteella 49 035 729 euroa (ks. EGR:sta myönnettyjä tukia koskeva taulukko 2 ja taulukko 3). Tekniseen apuun käytetyt varat Globalisaatiorahastoasetuksen 8 artiklassa tarkoitettuun komission aloitteesta annettavaan tekniseen apuun myönnettävät varat eivät olleet käytettävissä vuonna 2008. Vuonna 2008 ilmoitetut sääntöjenvastaisuudet Komissiolle ei ilmoitettu vuonna 2008 EGR:a koskevista sääntöjenvastaisuuksista asetuksen (EY) N:o 1681/94 mukaisesti. Vuonna 2008 loppuun käsitellyt sääntöjenvastaisuudet Vuonna 2008 ei ollut loppuun käsiteltyjä sääntöjenvastaisuuksia. 4.2.7. Rahoitustukien tilien päättäminen Vuonna 2008 ei päätetty yhdenkään globalisaatiorahastosta sen käynnistämisen jälkeen myönnetyn tuen tilejä. Liite - EGR:n tuen kohteena olevien työntekijöiden profiili vuonna 2008 Hakemus(Viite) | Hakemuksen päivämäärä | Työttömäksi jääneet työntekijät | Tuen kohteena olevat työntekijät | Joista: | Joista pitkäaikaisista terveysongelmista tai työkyvyttö-myydestä kärsiviä [11] | | | | | Naisia(%) | Muita kuin EU:n kansa-laisia | 15–24 v. | 25–54 v. | 55–64 v. | yli 65 v. | | Sardegna (IT)(EGF/2007/05) | 9.8.2007 | 1 044 | 1 044 | 427(41 %) | 1 | 5 | 899 | 138 | 2 | – | Piemonte (IT)(EGF/2007/06) | 10.8.2007 | 1 537 | 1 537 | 1 013(66 %) | 55 | 23 | 1 347 | 167 | 0 | – | Lombardia (IT) (EGF/2007/07) | 17.8.2007 | 1 816 | 1 816 | 1 230(68 %) | 71 | 6 | 1 537 | 272 | 1 | – | Textiles (MT) (EGF/2007/08) | 12.9.2007 | 675 | 675 | 533(79 %) | 0 | 242 | 401 | 32 | 0 | 4 | Lisboa-Alentejo (PT) (EGF/2007/10) | 9.10.2007 | 1 549 | 1 122 | 339(30 %) | 16 | 39 | 1 024 | 59 | 0 | 12 | Vuonna 2007 vastaanotetut hakemukset | 6 621 | 6 194 | 3 542(57 %) | 143 | 315 | 5 208 | 668 | 3 | – | Toscana (IT) (EGF/2008/01) | 12.2.2008 | 1 558 | 1 558 | 746(48 %) | 998 | 102 | 1 276 | 175 | 5 | – | DELPHI (ES) (EGF/2008/02) | 6.2.2008 | 1 589 | 1 589 | 23(2 %) | 0 | 2 | 1 524 | 63 | 0 | 5 | Alytaus Tekstilė (LT) (EGF/2008/03) | 8.5.2008 | 1 089 | 600 | 494(82 %) | 0 | 4 | 372 | 224 | 0 | 34 | Vuonna 2008 vastaanotetut hakemukset | 4 236 | 3 747 | 1 263(38 %) | 998 | 108 | 3 172 | 462 | 5 | – | Yhteensä | 10 857 | 9 941 | 4 805(48 %) | 1 141 | 423 | 8 380 | 1 130 | 8 | – | [1] EUVL L 406, 30.12.2006, s. 1. Globalisaatiorahastoasetuksessa olleet tekniset virheet korjattiin vuonna 2008. Kaikkia kieliä koskeva oikaisu julkaistiin EUVL:ssä nro L 48, 22.2.2008, s. 82, ja vain englannin kieltä koskeva oikaisu EUVL:ssä nro L 202, 31.7.2008, s. 74. [2] "Globalisaatiorahastoasetus" viittaa 31. joulukuuta 2008 voimassa olleeseen asetukseen ilman asetukseen myöhemmin tehtyjä muutoksia. [3] Komission tiedonanto Euroopan parlamentille, neuvostolle, Euroopan talous- ja sosiaalikomitealle sekä alueiden komitealle, annettu 2 päivänä heinäkuuta 2008, Uudistettu sosiaalinen toimintaohjelma: mahdollisuudet, väylät ja yhteisvastuu 2000-luvun Euroopassa, KOM(2008) 412 lopullinen. [4] Komission tiedonanto Euroopan parlamentille ja neuvostolle, annettu 2 päivänä heinäkuuta 2008, Solidaarisuutta muutoksen pyörteissä – Euroopan globalisaatiorahasto (EGR) vuonna 2007 – tarkastelua ja tulevaisuudennäkymiä, KOM(2008) 421 lopullinen. [5] Komission tiedonanto Eurooppa-neuvostolle, annettu 26 päivänä marraskuuta 2008, Euroopan talouden elvytyssuunnitelma, KOM(2008) 800 lopullinen. [6] Ehdotus Euroopan parlamentin ja neuvoston asetukseksi Euroopan globalisaatiorahaston perustamisesta annetun asetuksen (EY) N:o 1927/2008 muuttamisesta, annettu 16 päivänä joulukuuta 2008, KOM(2008) 867. [7] Muutosasetuksessa, sellaisena kuin Euroopan parlamentti ja neuvosto sen hyväksyivät vuonna 2009, säädetään yhteisrahoitusosuuden tilapäisestä kasvattamisesta 50 prosentista 65 prosenttiin kunnes tämän "kriisiajan poikkeuksen" soveltamisaika päättyy 31. joulukuuta 2011. [8] Sellaisena kuin se on tarkistettuna 23. helmikuuta 2009. [9] Taulukko ei vastaa täysin Eurostatin menetelmää, joka kuvataan työmarkkinapolitiikkaa koskevaan tietokantaan sovellettavan menetelmän tarkistamista käsittelevässä julkaisussa "Labour market policy database – Methodology – Revision of June 2006", sillä osa EGR:sta rahoitetuista toimenpiteistä (esim. työnhakuavustukset ja koulutusavustukset) ei sovi mihinkään menetelmän mukaiseen luokkaan. Taulukossa on jätetty tyhjäksi (–) ne Eurostatin määrittämät luokat, jotka eivät sisältyneet jäsenvaltioiden ehdottamiin kahdeksaan vuonna 2008 hyväksyttyyn EGR:n tukitoimenpiteeseen. [10] ESR:n rahoittama liittovaltion työvoimaviranomaisia koskeva ohjelma, tavoitteeseen 2 sisältyvä toimintaohjelma Nordrhein-Westfalenin alueella ja Baijerin osavaltiossa toteutettava ohjelma. [11] Kansallisten luokitusten mukaan. --------------------------------------------------